LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 252**

**2021. gada 16. decembrī**

 Atklāta sēde, sākas plkst. 14.40, beidzas plkst. 15.00

Videokonferences formātā

Sēdē piedalās:

**komisijas locekļi**:

**Juris Rancāns** *(komisijas priekšsēdētājs)*

**Edvīns Šnore *(komisijas sekretārs)***

**Ainars Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Atis Zakatistovs**

*uzaicinātās personas:*

* 13. Saeimas deputāti **– M. Šteins, J. Pūce, J. Jurašs, R. Dzintras;**
* Saeimas Juridiskā biroja pārstāve **Līvija Millere;**
* Veselības ministrijas parlamentārais sekretārs **Ilmārs Dūrītis;**
* Tieslietu ministrijas Valststiesību departamenta direktore **Sanita Armagana;**
* Tiesībsarga vietniece **Ineta Piļāne.**

**citas personas:**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultanti Egita Kalniņa, Inese Silabriede un** Brenda Veiskate.

**Sēdi vada:** komisijaspriekšsēdētājs J.Rancāns

**Sēdi protokolē:** konsultante B. Veiskate

**Sēdes veids:** atklāta

Darba kārtība:

1. **Grozījums Covid-19 infekcijas izplatības pārvaldības likumā (1265/Lp13) 1. lasījums.**

J. Rancāns atklāj sēdi, konstatē tiešsaistē esošos komisijas locekļus un iepazīstina ar izskatāmo darba kārtību, ieskicē šī likuma grozījumu nepieciešamību. Dod vārdu deputātu pārstāvim, kuri iesniedza šo likumprojektu.

1. **Grozījums Covid-19 infekcijas izplatības pārvaldības likumā (1265/Lp13) 1. lasījums.**

M. Šteins īsi un kodolīgi akcentē likuma grozījumu nepieciešamību, sabiedrība ir izteikusi šādu nepieciešamību, attiecīgi ir jāveic šādi likuma grozījumi.

J. Rancāns atsaucas uz to, ka komisija ir lūgusi jau Ministru kabinetam veikt šādus grozījumus, vai šim likumprojektam ir atbalsts? Uzsver, ka, protams, šādi tiks viss realizēts ātrāk.

L. Millere Juridiskajam birojam konceptuālu iebildumu nav, tas ir ļoti atbalstāms.

R. Bergmanis akcentē nepieciešamību pēc redaktora labojumiem. Atbalsta šos grozījumus, neesot divas domas.

L. Millere noliedz šādu nepieciešamību.

*(Rodas diskusija par šo komata nepieciešamību).*

I. Dūrītis akcentē, ka atbalsta šādus grozījumus, vaicā, vai likumprojektu skatīs steidzamības kārtā un vai varētu iesniegt priekšlikumus. Uzsver, ka nepieciešams iekļaut invalīda apliecību, kā dokumentu, kuru var uzrādīt, jo tas ir tieši tikpat būtisks dokuments kā citi minētie.

J. Rancāns vaicā vai ir fotogrāfija šajā apliecībā.

L. Millere uzsver, ka ir tādas, kurās nav šī bilde, kā arī drīzumā valsts atteiksies no invalīda apliecībām kā tādām *(tās būs elektroniskas).*

M. Možvillo ierosina, ka varbūt var veikt vārdu pārmainīšanu, ka jebkādu valsts izdotu dokumentu, kurš satur nepieciešamos personas datus, var uzrādīt.

S. Armagana akcentē, ka attiecībā uz šo redakciju, kurā ir iekļauta invalīda apliecība, šīm apliecībām ir fotogrāfijas. Vai tiešām uzskaitām visus dokumentus, vai arī paplašinām ar šo “valsts izdotu” nosacījumu. Akcentē iespējamo problemātiku ar dokumentu viltošanu.

E. Šnore uzsver, ka šī persona, kura pārbauda šo dokumentu var nezināt, kāds izskatās dokuments, kuru ir izdevusi valsts, nepieciešams likumā nosaukt visus dokumentus, lai nerastos problēmsituācijas.

J. Rancāns uzsver, ka, vispārīgi formulējot, noteikti radīsies problēmas.

M. Možvillo akcentē, ka nav nepieciešams baidīties no vārdu vispārināšanas. Dokumentus nav nepieciešams dalīt, lai ir vārds un uzvārds, personas kods, foto. Nav nepieciešams visu sarežģīt, veicot vairākus labojumus kaut kad nākotnē.

J. Rancāns vaicā vai M. Možvillo vēlas veidot komisijas priekšlikumu.

M. Šteins uzsver, ka no Pilsonības un migrācijas lietu pārvaldes ir dota zaļā gaisma par šādiem dokumentiem.

J. Rancāns aicina balsot par likumprojekta steidzamību.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

Aicina likumprojektu atbalstīt pirmajā lasījumā.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

**J. Rancāns** izskaidro deputātam M. Možvillo situāciju ar likumprojekta virzību.

**M. Možvillo** akcentē, ka neiebilst pret šādu virzību un atbalsta šo.

**J. Rancāns** aicina rīkot šodien vēl vienu komisijas sēdi attiecīgi pēc Saeimas sēdes beigām, lai izskatītu komisijā likumprojektu otrajā lasījumā.

**A. Latkovskis** aicina noteikt 5 minūtes kā priekšlikumu iesniegšanas termiņu, ja plenārsēdē deputātiem rodas priekšlikumi.

**J. Rancāns** atbalsta šādu priekšlikumu.

**LĒMUMS:**

- konceptuāli atbalstīt likumprojektu **“Grozījums Covid-19 infekcijas izplatības pārvaldības likumā”** **(Nr.1265/Lp13)** un virzīt to izskatīšanai Saeimas sēdē pirmajā lasījumā;

- noteikt likumprojektam steidzamību;

- noteikt priekšlikumu iesniegšanas termiņu 2. lasījumam – 5 minūtes, ja deputāti neatbalstīs izskatīt bez priekšlikuma termiņa;

- noteikt deputātu M.Šteinu par ziņotāju Saeimas sēdē par minēto likumprojektu.

J. Rancāns pateicas visiem par darbu un slēdz sēdi.

Sēde pabeigta plkst. 15.00.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore